Ronald Colman

Ronald Colman (Richmond, 1891ko otsailaren 9a - Santa Barbara, 1958ko maiatzaren 19a) aktore ingelesa izan zen.

Biografia 
Richmonden, Surreyn, jaio zen, lau seme-alabetan bigarrena . Eskolako sasoitik ezagun egin zitzaion antzerkirako zaletasuna. Cambridgeko unibertsitatean ingeniaritza ikasteko saioa egin zuen, baina aitaren bat-bateko heriotzak ez zion ikasketak amaitzen utzi, diru kontuak gorabehera.

Antzerki munduan afizionatu ibili zen hainbat urtetan. Londresko British Steamship Company delakoan ikasle aritu eta gutxira , Eskoziar Erregimentuan eman zuen izena , Lehen Mundu Gerran parte hartzeko. Claude Rains, Herbert Marshall edo Basil Rathbone aktoreak ere halatsu ibili ziren eta Colmanen lagun bihurtu ziren. 1914an hanka batean zauritu zuten, eta bi urte geroxeago erretiroa hartu zuen.

1916 eta 1922 bitartean antzerkian jardun zuen, eta aktore ezagun bilakatu zen, bai Ingalaterran, bai Ameriketako Estatu Batuetan. Zineman eginiko lehen lanak ere aldi horretakoak dira. Henry King zinema-zuzendariak New Yorken ikusi zuen taula gainean eta The White Sister 1923ko filmerako deitu zuen, Lillian Gish ezagunaren parean lan egiteko. Arrakasta handiko lana izan zen. Colmanen itxura ederrak, antzezteko moduak eta sasoiko agertzeak (espezialistek gutxitan ordezkatzen zuten arriskua zekarten eszenetan), aktore erakargarri bihurtu zuten. Zinema mututik soinudunerako jauzia inongo trabarik gabe gainditu zuen, izan ere Colmanek ahots dotorea zuen.

1930ean bi izendapen jaso zituen gizonezko aktore onenaren Oscar sarietarako: Condemned eta Bulldog Drummond. Jarraiko urteetan film garrantzitsu askotan aritu zen: Raffles, The Masquerader, Clive of India, A Tale of Two Cities (1935), Under Two Flags, Zendako presoa (1937), Lost Horizon (1937), If I Were King (1938), eta The Talk of the Town (1942), besteak beste. 1947ko Oscar saria jaso zuen A Double Life filmean eginiko lanagatik.

Ronald Colman 1958ko maiatzaren 19an hil egin zen birikietako gaitz batek jota, 67 urte zituela.

Filmografia 
<div style="float:left; width:48%;">
 The Live Wire (1917)
 A Daughter of Eve (1919) uncredited
 Sheba (1919) uncredited
 Snow in the Desert (1919)
 The Toilers (1919)
 Anna the Adventuress (1920)
 A Son of David (1920)
 The Black Spider (1920)
 Handcuffs or Kisses (1921)
 The White Sister (1923)
 The Eternal City (1923) uncredited
 Twenty Dollars a Week (1923)
 Tarnish (1924)
 Her Night of Romance (1924)
 Romola (1924)
 A Thief in Paradise (1925)
 His Supreme Moment (1925)
 The Sporting Venus (1925)
 Her Sister From Paris (1925)
 The Dark Angel (1925)
 Stella Dallas (1925)
 Lady Windermere's Fan (1925)
 Kiki (1926)
 Beau Geste (1926)
 The Winning of Barbara Worth (1926)
 The Night of Love (1927)
 The Magic Flame (1927)
 Two Lovers (1928)
</div> The Rescue (1929)
 Bulldog Drummond (1929)
 Condemned (1929)
 Raffles (1930)
 The Devil to Pay (1930)
 The Unholy Garden (1931)
 Arrowsmith (1931)
 Cynara (1932)
 The Masquerader (1933)
 Bulldog Drummond Strikes Back (1934)
 Clive of India (1935)
 The Man Who Broke the Bank at Monte Carlo (1935)
 A Tale of Two Cities (1935)
 Under Two Flags (1936)
 Lost Horizon (1937)
 The Prisoner of Zenda (1937)
 If I Were King (1938)
 The Light That Failed (1939)
 Lucky Partners (1940)
 My Life With Caroline (1941)
 The Talk of the Town (1942)
 Random Harvest (1942)
 Kismet (1944)
 The Late George Apley (1947)
 A Double Life (1947)
 Champagne for Caesar (1950)
 Around the World in Eighty Days (1956)
 The Story of Mankind (1957)

 Erreferentziak 

 Parker, John, editor, Who's Who in the Theatre'', 10th edition revised, London, 1947, p. 437.

Kanpo loturak 

 Ronald Colmanen argazkiak

Surrey konderriko jendea
Ingalaterrako aktoreak
Gizonezko aktore onenaren Oscar sariaren irabazleak
Drama gizonezko aktore onenaren Urrezko Globo saridunak (zinea)
Lehen Mundu Gerrako Britainiar Armadako pertsonala